«Real» klubi darvozabon Keylor Navas bilan 2021 yilgacha mo‘ljallangan yangi shartnomani imzolaydi. El Chiringuito xabariga ko‘ra, klub kostarikalik posbonni tarkibda saqlab qoladi. Yangi mehnat bitimiga ko‘ra, Navas yiliga 5 million yevro maosh oladigan bo‘ladi. Avvalroq, juda kam o‘yin amaliyotiga ega bo‘layotgan Navas klubni tark etmoqchi ekani haqida xabarlar tarqalgan edi. Yozda Tibo Kurtua xarid qilingach, kostarikalik posbon asosiy tarkibdagi o‘rnidan ajraldi.